cyanic-selkie/wikianc huggingface dataset:
אחוות הזאבים
עלילה
סילביה מבקרת את פרונסאק בכלא, ומגלה שהיא מרגלת מטעם הכס הקדוש. היא מסבירה כי אנרי סרדיס, הכומר המקומי ומנהיג האחווה, מאמין שהוא מחזיר את עבודת האל לצרפת. האפיפיור קלמנט השלושה עשר החליט שסרדיס לא שפוי, ושלח את סילביה לחסל אותו. לאחר מכן מרעילה סילביה את פרונסאק, באמירה שהוא יודע יותר מדי. בינתיים מגלה ז'אן פרנסואה למריאן שהוא אדון החיה; היא זיהתה את ריחו על מריאן כשהתקרבה אליה, ולכן לא הרגה אותה. לאחר מכן אונס ז'אן פרנסואה את מריאן כשהיא דוחה את חיזוריו.
סוכניה של סילביה קוברים את פרונסאק, שלא נהרג אלא רק הוכנס לתרדמת זמנית. הוא מתפרץ לאחת מדרשות האחווה והורג כמה מחבריה, ובכללם ז'אן פרנסואה. סרדיס נמלט אל ההרים, אך מושחת למוות על ידי להקת זאבים. פרונסאק והמרקיז ד'אפשר הצעיר שבים למאורת החיה, ומוצאים אותה מוטלת פצועה קשה. מתברר שהחיה הייתה הצאצא האחרון של יצור שהביא ז'אן פרנסואה מאפריקה. היא עונתה להיות חיה אכזרית והולבשה בשריון מתכת קוצני. פרונסאק הורג את החיה הגוססת במעשה רחמים.
העלילה שבה לתקופת המהפכה הצרפתית, כאשר המרקיז ד'אפשר הקשיש מסיים לכתוב את עדותו, רגע לפני שהוא מובל להוצאתו להורג על ידי אספסוף מהפכני. הוא מצהיר כי אינו יודע מה עלה בגורלם של פרונסאק ומריאן לאחר מות החיה; אך הוא מקווה שבאיזשהו מקום, הם מאושרים יחד.
גרסאות חלופיות
יש שלוש גרסאות שונות מאוד לסרט:
טיסה 1344 של אייר אינדיה אקספרס
טיסה 1344 של אייר אינדיה אקספרס הייתה טיסת נוסעים בינלאומית, שהמריאה ב־7 באוגוסט 2020 מדובאי, איחוד האמירויות הערביות לקוז'יקוד, הודו. בעקבות ניסיונות נחיתה מרובים שכשלו בגלל רוחות כבדות, המטוס החליק על מסלול 10 בנמל התעופה הבין-לאומי של קליקוט. 16 נוסעים ושני אנשי צוות – הטייס והטייס המשנה – נהרגו בהתרסקות. התאונה הייתה אסון האוויר הקטלני ביותר בהודו למעלה מעשור לאחר ההתרסקות ב-2010 של טיסה 812 של אייר אינדיה אקספרס במנגאלור, בה נהרגו 158 בני אדם.
הטיסה
המטוס מסוג בואינג (737-8HG (SFP עזב את שער E6 והמריא ממסלול 30R בנמל התעופה הבינלאומי דובאי ב־7 באוגוסט 2020, בשעה 14:14 שעון מקומי, והיה אמור להגיע לשדה התעופה הבינלאומי של קליקוט בקוז'יקוד, קרלה, בשעה 19:40 שעון מקומי, טיסה בעלת מרחק של 2,673 ק"מ. זו הייתה טיסת השבה לאנשים שהיו תקועים בחו"ל בגלל מגפת הקורונה.
ההתרסקות
המטוס הצליח להגיע לנמל התעופה בזמן. הגישה הייתה לכיוון מסלול 28, אך הוא החמיץ שתי נחיתות בגלל רוח גבית והסתובב מעל המסלול בזמן שהמתין לפינוי השטח לפני שינחת על מסלול 10.
בגלל המונסון והשטפונות בקראלה באותה תקופה, תנאי מזג האוויר הסגריריים הפחיתו את הראות בעת הנחיתה ל-. מסלול 28 היה בשימוש ובניסיון הנחיתה הראשון, הטייס לא יכול היה לראות את המסלול וביקש מסלול 10. בניסיון השני ב־ במסלול 10, המטוס נגע ליד מסלול ההסעה "C", שהוא כ- אחרי ההתחלה של המסלול. המטוס לא הצליח לעצור לפני סוף המסלול וצלל לתוך נקיק, תוך כדי שהוא מפצל את גוף המטוס לשני חלקים לאחר הצלילה. לא דווח על שרפה לאחר ההתרסקות. רוח גבית, מרבצי גומי ומסלול רטוב המשפיעים על ביצועי הבלימה של המטוס נחשבים כגורמים שמאחורי התאונה. בזמן הנחיתה רוח גבית הייתה סביב. המטוס היה במהירות של ובגובה של כ־ מעל פני המסלול 10, שאינו נחשב אידיאלי לגמר קצר בתנאי מזג אוויר גרועים. אירוע זה היה דומה להחמצת מסלול ההמראה של טיסה 812 של אייר אינדיה אקספרס שאירעה ב-22 במאי 2010 בנמל התעופה הבינלאומי במנגאלור, ובו נהרגו 158 אנשים שהיו על המטוס.
בסך הכל עלו על סיפון המטוס 184 נוסעים, ארבעה דיילים ושני אנשי צוות תא הטייס. נכון ל־8 באוגוסט, 18 בני אדם מתו בהתרסקות (16 נוסעים ושני הטייסים) ולמעלה ממאה בני אדם נפצעו.
אליס סטפניק
אליס סטפניק (באנגלית: Elise Stefanik; נולדה ב-2 ביולי 1984) היא פוליטיקאית אמריקאית חברת המפלגה הרפובליקנית. מייצגת את מחוז הקונגרס ה-21 של מדינת ניו יורק בבית הנבחרים של ארצות הברית. יו"ר הוועידה הרפובליקנית בבית הנבחרים. סטפניק הייתה האישה הצעירה ביותר בתולדות ארצות הברית שנבחרה לקונגרס.
ביוגרפיה
סטפניק נולדה באולבני שבמדינת ניו יורק בתם של מלני וקן. בגיל 3 עברה עם משפחתה לעיירה וילסבורו. ב-2006 סיימה תואר ראשון בהצטיינות באוניברסיטת הרווארד. מיד עם סיום התואר התקבלה לעבודה בצוות מדיניות הפנים באגף המערבי של הבית הלבן ולאחר שנה התמנתה לחברה בצוות לענייני כלכלה ומדיניות פנים של ג'וש בולטן, ראש מטה הבית הלבן. בתום כהונתו של נשיא ארצות הברית ג'ורג' ווקר בוש, נותרה בוושינגטון די. סי. ועבדה במכון מחקר.
בבחירות המקדימות לנשיאות ארצות הברית של המפלגה הרפובליקנית עבדה במטה הבחירות של מושל מינסוטה טים פולנטי. בבחירות לנשיאות עבדה בצוות ההכנה של ועידת המפלגה הרפובליקנית והייתה חברה בצוות ההכנה של פול ראיין, מועמד המפלגה הרפובליקנית לתפקיד סגן הנשיא.
ב-2014 התמודדה בבחירות לבית הנבחרים של ארצות הברית וזכתה ברוב של 55% לעומת 33.5% ליריבה מהמפלגה הדמוקרטית. היא הייתה בכך לאישה הצעירה ביותר בתולדות ארצות הברית שנבחרה לקונגרס, בגיל 32. ב-2016 זכתה לתקופת כהונה נוספת ברוב של כ-66% וב-2018 לתקופת כהונה שלישית. בבית הנבחרים היא מכהנת כחברה בוועדת הביטחון ובוועדת החינוך וכוח העבודה.
בשנת 2020 נכללה ברשימת של מגזין פורצ'ן.
סטפניק נשואה ואם לבן.
קנטטה לשבת
קנטטה לשבת היא יצירה בסגנון קנטטה לסולנים, מקהלה ותזמורת כלי קשת מאת המלחין מרדכי סתר (סטרומינסקי).
היצירה נכתבה בשנת 1940, כאשר סתר היה בן 24. יצירותיו הקודמות היו קטנות בממדיהן ונגנזו ברובן. זוהי יצירתו הראשונה למקהלה מעורבת ולהרכב כלי גדול.
הטקסטים לקוחים בעיקר מתפילת ערבית של שבת. המוזיקה מבוססת על מנגינות מתוך האוסף "אוצר נגינות ישראל" מאת אברהם צבי אידלסון. המנגינות הן דיאטוניות מודאליות וחד-קוליות. סתר עיבד אותם בסגנון המוזיקה הרב-קולית של הרנסאנס והבארוק אולם הוא לא שמר על החוקים הנוקשים אלא – לדבריו – רק "על העקרונות של כתיבה פוליפונית ווקאלית: הסגנון החיקויי, המודאליות, שקיפות המרקם ... וכדומה."
קנטטה לשבת בוצעה לראשונה ב-26 בנובמבר 1941 בקונצרט של מוזיקה יהודית שערך יהויכין סטוצ'בסקי בבית ברנר בתל אביב. המנצח היה אוטו לוסטיג. בשנת 1945 זכה סתר בפרס אנגל על יצירה זו.
ערד (רובה)
ה"ערד" הוא קרבין (רובה מקוצר) עם נצרה בוררת בעלת שלושה מצבים: נצור, ירי בודדות (חצי-אוטומטי) וירי אוטומטי מלא, דבר ההופך אותו לרובה סער מקוצר. היותו רובה סער מקוצר הופך אותו למתאים לכוחות מיוחדים וליחידות טקטיות ללוחמה בטרור והשתלטות.
ה"ערד" תוכנן להיות אמין יותר וקל לתחזוקה מאשר רובי קרבין קיימים, כגון ה-M4 קרבין. הוא כולל מעצה עשוי מפולימרים וקת פולימרית מתכוונת. הקנה הצף מחושל בשיטת הכהה קרה והקדח מצופה בכרום על מנת לשפר את אורך החיים שלו ואת הדיוק. כמו כן, הוא ניתן להחלפה מהירה. הרובה משופר גם מבחינת ארגונומיה: קת נפתחת מתכוונת, ידית אחיזה נוחה דמוית-אקדח, תפעול אמבידקסטרי (בשתי הידיים, כגון מיקום הנצרה), מסילות פיקטיני על המתפסים בכל הכיוונים ועוד. הרובה קומפקטי במיוחד: אורך הקנה ומשקלו ריק כ-2.85 ק"ג. אורכו הכולל עם קת פתוחה במלואה הוא 80 ס"מ. עם זאת, הערד מוצע גם עם קנה באורך, ואז הוא שוקל 3.07 ק"ג ואורכו עולה ל-87.5 ס"מ עם קת פתוחה במלואה.
היסטוריה
ה"ערד" פותח על ידי תעשיות נשק לישראל (IWI) בסוף העשור השני של המאה ה-21. הוא מהווה חלק מקו הרובים של החברה הכולל את הגליל ACE, התבור TAR-21, התבור X-95 פלאט-טופ והכרמל הניסיוני.
ה"ערד" הוצע בין השאר למשטרת ישראל, בתור רובה שירות לשוטרים ויחידות מיוחדות וליחידות מובחרות בצה"ל. כמו כן הרובה נבחן על ידי צבאות בחו"ל, בהם צבא צ'ילה.
ב-16 בנובמבר 2021 פורסם שה"ערד" זכה במכרז לרובה סער לימ"מ, שבמסגרתו יירכשו כמה עשרות רובים על ידי היחידה המיוחדת ללוחמה בטרור. ה"ערד" נבחר לאחר שעבר מבחנים רבים, כולל בתנאי קיצון, ונמצא עדיף על רובים אחרים. ביום העצמאות 2022 פורסמו צילומים של לוחמי ימ"מ חמושים ב"ערד" במהלך אימונים.
ב-2022 נמכר הרובה ליחידת הקומנדו של חיל האוויר האיטלקי ולמשטרת ריו דה ז'ניירו בברזיל.
בעקבות הצלחת הרובה השיקה IWI דגם שלו בקליבר 7.62x51 מ"מ נאט"ו ו-6.5 מ"מ קרידמור הנקרא "ערד 7" ומוצע בשני אורכי קנה: ו-. ה"ערד 7" נועד לשמש גם כרובה קלעים.
קיזחה
קיזחה (בערבית: قزحة, באנגלית: Qizha, עוגת קצח) היא סוג של עוגה מן המטבח הסורי והמטבח הפלסטיני העשויה עם טחינת קצח ועם סולת ומצופה חצאי שקדים, פיסטוקים או צנוברים. עוגה זו כוללת גם: סוכר, ביצים, אבקת אפייה, מיץ לימון, שמן זית, וצנוברים. זהו קינוח קל לאפייה שבו כל המרכיבים יכולים להיות משולבים ומעורבים לתוך קערה לפני העברתם לתוך תבנית משומנת בטחינה או "שמן זית" כנהוג במטבח הסורי או המטבח הלבנוני. בדרך כלל שימון הדפנות של תבנית האפייה נעשה בעזרת "טחינה גולמית" ולא בעזרת שמן, מרגרינה, או חמאה מומסת. מאכל זה גם נפוץ לעיתים בכפרים הערביים בצפון ישראל או באזור נצרת. הטכניקה להכנת עוגה זו דומה להכנת עוגת בקלאווה. ישנו קינוח דומה הנקרא: אצבעות קצח בו מוגש קינוח דומה על בסיס התבלין: "קצח" אך בצורת סיגרים.
ג'ובאני בטיסטה פיראנזי
ג'ובאני בטיסטה (ג'מבטיסטה) פיראנזי (באיטלקית: Giovanni Battista (Giambattista) Piranesi, נודע בפשטות כ"פיראנזי"; 4 באוקטובר 1720, ונציה,} הרפובליקה של ונציה – 9 בנובמבר 1778, רומא, מדינת האפיפיור) היה אדריכל, ארכאולוג, צייר ואומן הדפס, שנודע בתצריבים של אתרי רומא וסביבתה וכן בציורים האפלים של "בתי הכלא הדמיוניים". נחשב לאחד התאורטיקנים האדריכליים הבולטים בעידן הנאורות.
קורות חייו ופועלו
פיראנזי נולד בוונציה למשפחת בנאים ואדריכלים. ב-1740, והוא בן 20, עבר לרומא כשרטט בשרות השגריר של ונציה לחצר האפיפיור בנדיקטוס הארבעה עשר. בד בבד השתלם אצל רבי-אומנים במלאכת ההדפס. הוא הרבה לתייר באתרי עתיקות, בהם הרקולנאום, שחשיפתה הרשמית החלה שנים ספורות קודם לכן. ב-1745 השתקע ברומא וייסד בה את הסטודיו שלו.
הציורים שלו, שעובדו לתצריבים, הוקדשו למבנים אדריכליים, הן בני זמנו והן ארכאולוגיים, רובם ככולם ברומא וסביבותיה. פיראנזי נודע בטכניקת תצריב מקורית שבאמצעותה השיג מרקמים עשירים וניגודים עזים של אור וצל על ידי צריבות מורכבות, חוזרות ונשנות של לוחות הנחושת. הוא הוערך בשל הדיוק בתיאור הפרטים ובשל הרושם הדרמטי של התיאורים וקנה לו שֵׁם בקהלי "הטיול הגדול". במשך חייו יצר כ-2,000 לוחות.
הנודעות בעבודותיו הן אלה בסדרת "עתיקות רומאיות" (Antichita Romanae) מ-1756, "מראות רומא" (Vedute di Roma) שיצר החל מ-1748 ועד מותו וסדרת הציורים של המקדשים היוונים ב פסטום מ-1777–1778. סדרת "בתי הכלא הדמיוניים", שבה החל ב-1745, נחשבת למשובחת בעבודותיו המוקדמות. את הדימויים המבעיתים פיתח מהחורבות של רומא העתיקה שברישומיהן התמחה. איורי "בתי הכלא" של פיראנזי, שהוגדרו כ"בעלי אופי חמקמק ורב-משמעי", זכו לפרשנויות רבות ושונות והיוו מקור השראה ליוצרים, לא מעט בהקשרים של אוטופיות ודיסטוטפיות.
תחומי העניין של פיראנזי היו מגוונים, והוא לא משך ידו מדיון וכתיבה על אדריכלות. בחיבורו "על התפארת ועל האדריכלות של הרומאים" (Della Magnificenza ed Architettura de’ Romani) מ-1761 דן בהבטים שונים של הבנייה הרומית, שלדעתו עלתה על זו היוונית. הוא ייחס את מקורותיה לאטרוסקים שבנייתם אופיינה בקירות ובקשתות, שלא כמבנים היוונים המאופיינים בשילוב של עמודים וקירות. פיראנזי העלה על נס את ערך ה"תפארת" שלהשקפתו היה מרכזי בתרבות הרומית ומשותף לכל אזרחי רומא.
מעטות מתוכניותיו האדריכליות של פיראנזי יצאו לפועל. הידועה בהן היא כנסיית סנטה מריה דל פריוראטו (1764–1766) במתחם המסדר הריבוני הצבאי של מלטה על גבעת אוונטינו, שבמותו נקבר בה.
פיראנזי עסק גם בסחר עתיקות לצד הצייר והארכאולוג גאווין המילטון, בהן פסלים וכלים מהחפירות שערכו באתר וילה אדריאנה. ב-1778–1780 הפיק קטלוגים לשיווק פריטים פרי עיצובו: "כדים, פמוטים, קיפי, סרקופגים, חצובות, מנורות וקישוטים עתיקים מעוצבים ומצוירים בידי ג'ובאני בטיסטה פיראנזי".
ילדיו, האדריכל פרנצ'סקו, לאורה ופייטרו, הלכו בדרכו ופעלו לצידו כאומני הדפס, והם שהשלימו ופרסמו עבודות שלו אחרי מותו.
מורשתו
רושם איורי "בתי הכלא של הדמיון" ניכר אצל יוצרים בולטים. ויקטור הוגו התפייט בפואמה Les Mages מ-1856:
ויליאם טרנר צייר את "הכלא האפל" שלו בתחילת לימודיו באקדמיה המלכותית לאמנויות בעקבות תצריב Carcere Oscura של פיראנזי. אלדוס הקסלי כתב מסה על "בתי כלא" כהקדמה לאסופת הדפסים של פיראנזי שראתה אור ב-1949 באנגליה במהדורה מוגבלת. האמן מאוריץ קורנליס אֶשֶׁר העריץ את פיראנזי ותדפיסים של יצירותיו עיטרו את קירות הסטודיו שלו. השפעתו של פיראנזי בולטת ביצירותיו המציגות עולמות בלתי אפשריים, מורכבים מבניינים ומסולמות שאינם עולים בקנה אחד עם המציאות, כגון "יחסיות" מ-1953. מרגריט יורסנאר פרסמה ב-1962 חיבור בשם "מוחו האפל של פיראנזי" (Le cerveau noir de Piranèse) על יצירותיו בסדרת "בתי הכלא". מבוכי המדרגות של הספרייה התופתית בסרט שם הוורד מ-1984 בבימוי ז'אן-ז'אק אנו עוצבו בהשראת איורי "בתי הכלא" של פיראנזי. הדמות הראשית ברומן מ-2020 של הסופרת הבריטית סוזנה קלארק, , מתקיים, ואולי כלוא, בבית לבירינתי להחריד.
ונדלה קירסבום
ונדלה קירסבום (בלועזית: Vendela Kirsebom) היא דוגמנית נורווגית-שוודית, אשר נולדה ב-1967 בסטוקהולם לאם נורווגית ואב טורקי.
קריירת הדוגמנות
בגיל שלוש עשרה היא התגלתה במסעדה בעירה על ידי סוכנות פורד, ובגיל שמונה עשרה לאחר שסיימה תיכון, נסעה לאיטליה על מנת לפתח שם את קריירת הדוגמנות שלה. לאחר מכן עברה לארצות הברית, ושימשה כדוגמנית הבית של חברת הקוסמטיקה אלמיי. היא הופיעה מספר פעמים במגזין בגדי הים של ספורטס אילוסטרייטד, וב-1993 הופיעה על שער המגזין.
בין היתר, השתתפה בתצוגת האופנה של ויקטוריה'ס סיקרט.
קריירה משחק והנחיה
שיחקה את נבלית העל נורה פרייס בסרט "באטמן ורובין", ושיחקה גם דוגמנית שמלות כלה בסרט "אבא מתארס".
ב-1999 הנחתה את תחרות המלודיפסטיבלן.
תובנה
תּוֹבָנָה (באנגלית: Insight) היא תופעה קוגניטיבית המתארת גיחה פתאומית למודעות של רעיון מקורי או לא טריוויאלי, נקודת מבט חדשה, מימוש או פתרון של בעיה מסוימת. גיחה זו מתרחשת באופן בדיד, בפעם אחת ובהקשרים מסוימים התחושה של גיחה זו מכונה "חוויית "אהא!"", ומתוארת בביטוי "נפל האסימון". במקרים רבים תובנה מלווית בשינוי מחשבתי של ייצוג הבעיה בדעת (מיינד).
ונדלה קירסבום
קריירה משחק והנחיה
ב-2006 החלה להנחות את התוכנית "דוגמנית העל הבאה של נורווגיה", וב-2007 הנחתה את העונה הרביעית של התוכנית "דוגמנית העל של שוודיה".
תובנה
היבטים קוגניטיביים והתנהגותיים
לתובנה ישנם מספר היבטים קוגניטיביים המשפיעים על ביצוע המטלה. לדוגמה בממוצע פתרון של בעיה אשר נעשה באמצעות תובנה לוקח פחות זמן מאשר פתרון אותה הבעיה בצורה אנליטית, וישנם מחקרים אשר מצאו כי תובנה יכולה להקטין כמות של שגיאות במטלות מסוימות. בנוסף, המצב הרגשי של האדם יכול השפיע גם הוא על התופעה. אנשים אשר נמצאים במצב רוח חיובי נוטים לפתור יותר שאלות באמצעות תובנה, ונוטים גם יותר לצדוק בתשובותיהם. כמו כן, גם לתובנה עצמה השפעה על הרגש המייחדת תופעה זו מתהליכים קוגניטיביים אחרים. מלבד השפעות של רגש חיובי, לרגע התובנה מתלווה תחושה מהנה, מחקר שהתבצע בשנת 2014 על ידי חוקרים מאוניברסיטת מינכן מצא כי התחושות הנפוצות ברגע של תובנה הן הנאה, הפתעה, הקלה, ודאות בתשובה הניתנת ופתאומיות. תחושות אלו יכולות להיות חלק ממנגנון תגמול, אשר מחזק התנהגות של חשיבה יצירתית, או של תוכן הקשור לתובנה שהתרחשה. בכוחות של מנגנון מבוסס תגמול להסביר מדוע אנשים רבים אוהבים לשחק משחקים אשר מעורבים בעירור תובנה כמו חידות, סודוקו וכדומה, כמו גם מדוע אנשים רבים נמשכים למשלחי יד המערבים חשיבה יצירתית המערבים למידה של תכנים מורכבים ופתרון בעיות כמו אומנות הנדסה עיצוב ומחקר מדעי.
ונדלה קירסבום
חיים אישיים
ונדלה קירסבום נשואה לפוליטיקאי הנורווגי אולאף תומסן, ולה שתי בנות. בנוסף משמשת שגרירה של רצון טוב עבור קרן החירום הבינלאומית של האומות המאוחדות לילדים.
תובנה
ארבעת השלבים של וולאס
הסוציולוג גרהאם וולאס פרסם בשנת 1929 ארבעה שלבים אשר לדידו מהווים את הדרך ליצירת רעיון יצירתי, ומטא אנליזה של רגע התובנה אשר פורסמה בשנת 2018 מצאה דפוס של פעילות מוחית אשר תואם לארבעת השלבים.
התיאוריה ספגה במהלך השנים ביקורות רבות והופעת השלבים כחלק מתהליך היצירתיות היא דבר הנתון לוויכוח עד היום.
אלקטרופיזיולוגיה של התובנה
כאשר אדם מגיע לתובנה מתרחש מעבר יונים במוחו אשר משפיע על הפוטנציאל חשמלי הסמוך לקרקפת. השפעה זו נותנת למדידה באמצעות אלקטרואנצפלוגרם (EEG), מכשיר המשתמש באלקטרודות על מנת למדוד שינויים מזעריים של המתח החשמלי על הקרקפת. לרוב המכשיר יולבש על נבדק בעודו מבצע מטלה המביאה לתובנה כמו פתרון אנגרמות כאשר לנבדק ישנו פתרון הוא נדרש ללחוץ על כפתור. הרישום שמספק ה-EEG יושווה לרישום המופק מפעילות מוחית של נבדק המבצע מטלה דומה אך שאינה מעוררת תובנה. את הסיגנל המתקבל מן ה-EEG נהוג לפרק לתדרים המרכיבים אותו באמצעות התמרת פוריה.
גלים המופיעים כמה רגעים לפני התובנה
במטלת פתרון אנגרמות לפני הופעת התובנה נמצאת פעילות של גלי תטא (4 הרץ) ובטא (16–19 הרץ). פעילות גלי בטא משוערת כמבטאת תהליך עיבוד של פיסות מידע קטנות, והשארתם בזיכרון עבודה. מקור פעילות גלי הבטא המשוער הוא בין היתר באזורי פיתול החגורה ובחלקו התחתון של קדמת המוח. פעילות בפיתול החגורה משוערת כמבטאת תיווך בין תהליכים פנימיים המתחרים זה בזה, דיכוי מחשבות לא רלוונטיות לבעיה והכנה להסטת קשב, הפעילות באזורים המצחיים משוערת כמבטאת תהליכי בחירה בין אפשרויות, המאפשרת שליפה של פתרון נכון מהזיכרון לטווח ארוך.
גלים המופיעים בזמן התובנה
סמוך לפריצת התובנה למודעות מופיע פרץ של גלי גמא (30-37) באזורים מצחיים ורקתיים. גלי גמא מעורבים בחיבור פיסות מידע לכדי שלם אחדותי, הכוונת קשב ואחזור מידע רלוונטי מהזיכרון.
גלים המופיעים לאחר התובנה
לאחר רגע התובנה מופיע קלסטר של גלי בטא גבוהיים/ גלי גמא נמוכים (30–33 הרץ) באזורים קדמיים של קליפת המוח הקדם-מצחית בולטת במיוחד פעילות באזור ה-OFC, אזור המשתתף ברשת התגמול ונחשב כמקשר בין גירויים לערך תגמולי ספציפי. אזור זה מקבל עצבוב מבוסס דופמין מהסטריאטום ומגרעינים נוספים במוח הביניים, המעורבים בלמידה מבוססת תגמול ובפעילות מוכוונת מטרה. חלק מפעילות זו הייתה ביחס ישר לרמת הרגישות של האנשים לתגמול, ובנוסף תדר הגלים שנמצאו נפוץ בפעילות קשורת תגמול, בפרט תגמול לא צפוי. סמיכות הזמנים בין הפריצה למודעות לבין סיגנל התגמול מעיד על כך שאין התגמול מגיע כתוצאה ממודעות לפתרון, אלא מעוררת על ידי מנגנון התובנה עצמו.
לבסוף, מופיע פרץ מאוחר של גלי גמא אשר מקורו משוער ב-MFG וב-IFG. פעילות זו כבר נמצאת כחלק מלחיצת הכפתור של נבדקים המעידה על שסיימו את המטלה. ייתכן כי פעילות זו היא בדיקה מחודשת שהפתרון שעלה דרך תובנה אכן מתאים.
חנינא ליפא רבינוביץ'
חל"ר (חנינא ליפא רבינוביץ') (נולד בקישינב בשנת 1831 - ונפטר בשנת 1902) היה משורר עברי של תנועת ההשכלה היהודית ברוסיה.
מוצאה של אמו, צפורה לבית ליבסזאהן, היה ממשפחת רבנים מכובדת, ואביה שימש כרב ואב בית־דין של קהילת ליטין. אביו של חנינא־ליפא, צבי בן אברהם רוזנבלום יליד ברודי (שעם מעברו לרוסיה נתכנה: ראבינוויטש) היה רב ומשכיל, ובפתח אחד מספריו מאפיין אותו בנו כ"נאמן לאלוהיו ומשכיל בכל דרכיו, ידיו רב לו בתורת אל, ועם חכמות ולשונות נוכריות נאמן". מוצאו של האב בברודי, שבה נמנה עם חוג משכילי העיר העניק לאב את השליטה בשפה הגרמנית, שכן ברודי שבגליציה הייתה בתחומה של האימפריה האוסטרו־הונגרית. מוצאו של האב, והשכלתו הגרמנית, היו גורם חשוב ומכריע בעיצובו של הבן ליפא־חנינא. אף שנמנה עם חוגי המשכילים העבריים הרוסיים, היה גם חניך ההשכלה האוסטרית, והדבר ניכר ביצירתו. באחת מהערותיו הוא מעיד: "עוד בשנת ת"ר, בהיותי בן תשע, החל אבי ז"ל ללמדני שפת אשכנז וראשית כללי החשבון לבדו, ומלמד השפה הזאת בעיר קישינאוו, אז אין גם אחד".
שנת תר"ד (1844) הייתה שנת ראשית ביכורי יצירתו של רבינוביץ בעברית, בהיותו בן 13.
את תרגומו העברי הראשון תרגם רבינוביץ בשנת תר"ה (1845), בהיותו בן 14. זהו תרגום בפרוזה מגרמנית של Mirtel – 'שמשון' – מתוך יצירתו של הסופר השווייצרי סולמון גסנר (Gessner) שהיה אהוד על המשכילים העבריים. כשנה לאחר מכן תרגם מגרמנית פרגמנט בשם מעין הישועה (Der Born der Genesung) – חיבור של המשורר והתאולוג הגרמני פרידריך אדולף קרומכר (Krummacher), שנכלל במקראה ספרותית גרמנית לתלמיד.
כשהיה בן 16 סיים רבינוביץ את לימודיו אצל מורו המובהק חובין שעל ברכיו נתחנך מגיל 11. בשנה זו החל לכתוב לראשונה שירים עבריים – היו אלה בעיקר כתובות מצבה ושירים ליריים קטנים.
בהיותו בן 17, נשא את חיה לבית ברינער, בת־עשירים מכפר קטן שבסמוך לקישינב עירו. מיום שנישא ובמשך שש שנים לא כתב דבר בעברית. בתחילת השנים האלה עסק רבינוביץ' בלימודי אגרונומיה וכלכלה, ועסק בעיבוד חלקת אדמה שאביו חכר לו מחוץ לעיר, מתוך תקווה שלא יעסוק במסחר. בניגוד לעצת אביו, החליט רבינוביץ' לנסות את מזלו במסחר, ונכנס לשותפות עם סוחר נוסף. הוא איבד את כל רכושו בהשקעה כושלת במפעל לייצור יין שרף. לאחר מות אביו חזר רבינוביץ' מן הכפר לעירו קישינב.
בהיותו בן 27, בשנת תרי"ח, רבינוביץ' ניסה שוב את כוחו בתרגום. בשלב זה תרגם מאמר מרוסית של אחד ממליצי הדור, שיר איטלקי משל מטסטסיו, וקטע קצר מתוך תרגום גרמני למחזהו של שייקספיר ריצ'רד השלישי. מתקופה זו נותר רק תרגום זה.
בשלהי שנות השישים של המאה ה-19 עברו תהפוכות רבות על משפחתו של רבינוביץ'. אחיו דוד ששימש כרב מטעם הממשלה בעיר סמוכה נפטר בטרם עת, אמו מתה עליו בקישינב, וביתו נשטף במי הדניסטר שעלה על גדותיו, ומשפחתו נותרה בחוסר כל. בשנת תרל"א (1871 ) עקר רבינוביץ' עם משפחתו לאודסה, ושם החלה משפחתו להשתקם ולהתבסס. במכתב ששיגר לאחיו בשנה זו, מדווח רבינוביץ' שהקים בעמל רב ובהשקעה כספית גדולה בית מלון מודרני ואקסלוסיבי באודסה.
בד בבד עם התבססותו החומרית הוסיף רבינוביץ' לעסוק ביצירתו העברית.
בשנת הוצאת ספריו בדפוס כבר היה רבינוביץ' לאחד מן הנכבדים והחשובים שבמשכילי אודסה עירו, ונשוא פנים גם בערים אחרות – במיוחד בפריז. במכתב לחובין משנה זו הוא מגולל את קשריו עם שכבת אינטלקטואלים ואנשי שם.
בשנת תרמ"ז (1887) מתה עליו אשתו, והיא בת 55. מות אשתו השפיע באופן דרמטי על חייו של רבינוביץ, והוא שקע במרה שחורה, ונקלע למצוקה כלכלית. בצר לו הוא פנה לבקש את תמיכת אחיו:
"בן חמישים ושבע שנה אנכי היום, רק למיום מות עלי אשת נעורי זה שנה תמימה, נדהם וחדל אישיים הייתי. רוחי סר ממני ויאכל חצי בשרי. בודד משמים אנכי הולך יושב שוכב ושנתי ממני נדדה. ובכל זאת נטל שני בתי אבות עודנו רובץ על שכמי כמו פלח רכב. כי אם כה אמר: לא טוב היותי לבדי אקחה לי אשה שנית לכלכל את שיבתי וארחיק נדד מעיר אדעססא ערש אשרי והוותי גם יחד.
הקיץ הנה בא בא, ובביתי, נפשי וכפור דמי עודנו משליך קרחו. הוי רע רע מצבי עתה! נורא הוא מאד מאד! – גם אמנה נשף ערב נהפך לתהלוכות בגנים לשאוף רוח צח שפיים אחרי פנות היום, אך דממת המסחר בעירנו גם היא שוררת מושלת ממשל רב, ובני ביתי השנים צועקים ללחם השכם וצעֹק: הב הב! וכיסי רק אין בו מאומה".
חנינא־ליפא רבינוביץ נפטר בשנת 1902.
ויקטור קובלנקו
ויקטור ויקטורוביץ' קובלנקו (באוקראינית: Віктор Вікторович Коваленко; נולד ב-14 בפברואר 1996 בחרסון שבאוקראינה) הוא כדורגלן אוקראיני המשחק בעמדת הקשר באטאלטה.
קריירת מועדונים
קובלנקו נולד בחרסון שבאוקראינה וגדל במחלקת הנוער של שחטאר דונצק. ב-28 בפברואר 2015 ערך קובלנקו את הופעת הבכורה שלו בקבוצה הבוגרת, כשנכנס כמחליף בדקה ה-84 בניצחון 0–3 על וורסקלה פולטבה במסגרת המחזור ה-15 בליגת העל האוקראינית. בעונתו הראשונה בקבוצה הבוגרת ערך קובלנקו 2 הופעות ליגה.
ב-1 בפברואר 2021 חתם קובלנקו באטאלנטה לארבע וחצי שנים. ב-21 במרץ ערך את הופעתו הבכורה בניצחון 0–2 על קייבו ורונה.
קריירה בינלאומית
קובלנקו לקח חלק בגביע העולם עד גיל 20 לשנת. הוא זכה בתואר מלך השערים של הטורניר, עם חמישה שערים.
ב-24 במרץ 2016 ערך קובלנקו את הופעת הבכורה שלו בנבחרת אוקראינה, כשנכנס כמחליף בהפסקת המחצית בניצחון 0–1 על נבחרת קפריסין במשחק ידידות.
חוסטו רואיס
חוסטו רואיס גונזאלס (בספרדית: Justo Ruiz González; נולד ב-31 באוגוסט 1969) הוא כדורגלן עבר ומאמן כדורגל ספרדי-אנדורי בהווה ששיחק בעמדת הקשר.
קריירת מועדונים
רואיס התחיל את הקריירה שלו בבילבאו אתלטיק, קבוצת המילואים של אתלטיק בילבאו ששיחקה אז בליגה השנייה. אחרי 5 עונות בקבוצה, חתם באייבר ובהמשך שיחק בז'ימנסטיק טרגונה. בשתי הקבוצות רואיס לא הצליח למצוא את מקומו בקבוצה. בשנת חתם באמוריו.
בשנת חזר לפ.צ. אנדורה בה שיחק עד שנת. בקיץ הצטרף לרנג'רס מליגת העל אנדורית. ברנג'רס רואיס זכה בשתי אליפויות והגיע פעם אחת לגמר הגביע האנדורי. רואיס היה שותף למשחק של הקבוצה נגד שטורם גראץ במסגרת גביע האינטרטוטו שהסתיים בתיקו 1-1, המשחק הראשון אי פעם של קבוצה אנדורית בו היא לא מפסידה.
קריירה בינלאומית
בצעירותו, רואיס שיחק בכל הנבחרות הצעירות של ספרד. לאחר ההצלחה בפ.צ. אנדורה, החליט לייצג את נבחרת אנדורה.
ב-3 ביוני 1998 הוא ערך את הופעת הבכורה שלו בנבחרת בהפסד 3-0 ל. ב-8 בספטמבר 1999 הבקיע את שער הבכורה שלו בנבחרת בהפסד 2-1 ל. ב-26 במרץ 2008 ערך את הופעתו האחרונה בנבחרת בהפסד 3-0 ל.
קריירת אימון
בשנת מונה למאמן קבוצת הנוער של פ.צ. אנדורה בה אימן 3 שנים, בסיומן מונה למאמן הקבוצה הבוגרת.
לימוד שפה בעזרת מחשב
לימוד שפה בעזרת מחשב מקיף מגוון רחב של יישומי טכנולוגיות מידע ותקשורת וכמו גם שיטות שונות לצורך לימוד שפות זרות, החל מתוכניות התרגול ה"מסורתיות" שהיו פופולריות במיוחד בשנות ה-60 וה-70 של המאה ה-20 ללימוד שפות, ועד ליישומים החדשניים יותר כגון סביבת למידה וירטואלית ולמידה מרחוק אשר מבוססת על יישומים מקוונים.
שילוב של לימוד שפה חדשה פנים אל פנים ואפשרויות לימוד שפה בעזרת מחשב/אינטרנט מכונה בדרך כלל למידה מעורבת. למידה מעורבת נועדה להגביר את פוטנציאל הלמידה והיא נפוצה יותר ללימוד שפות חדשות מאשר הסתמכות על לימוד שפה באמצעות מחשב/אינטרנט בלבד.
משנות ה-90 של המאה ה-20 ואילך נעשה קשה יותר ויותר לסווג את תחום לימוד השפה באמצעות מחשב מכיוון שהתחום התרחב באופן ניכר וכולל כיום בין היתר שימוש ברשימות דיונים, בלוגים, אתרי ויקי, רשתות חברתיות, יישומי Web 2.0, חדרי צ'אט, עולמות וירטואליים, פודקאסטים, יישומי אודיו, יישומי שיתוף וידאו, רצועות קומיקס מקוונות, סרטים מקוונים, ולוחות אינטראקטיביים.
ג'ואן קורי
ג'ואן קורי (באנגלית: Joanne Chory; נולדה ב-19 במרץ 1955) היא דוקטור אמריקאית לביולוגיה המתמחה בביולוגיה ובמיקרוביולוגיה של צמחים. היא גילתה שמוטציה בגן DET 1 גורמת לצמחים לגדול בחושך כאילו נחשפו לאור, וגילתה גם ש-Brassinosteroids הם סוג ייחודי של הורמונים המסייעים לשלוט בהתפתחות הצמחים ומווסתים את האור. במהלך 15 שנים ד"ר קורי חשפה את הדרך שבה צמחים גדלים, החל מהפעלה של קולטנים בקרום התא הצמחי ועד להשפעות ההורמונים על גורמי שעתוק בגרעין התא. גילויים אלו זיכו את קורי בפרס פריצת דרך במדעי החיים בשנת 2018 ובפרס פרל מייסטר גרינגרד בשנת 2020.
קורות חיים
קורי נולדה בבוסטון, מסצ'וסטס להורים ממוצא לבנוני, אחת מבין שישה אחים ואחיות. בילדותה אהבה מאוד לרקוד ולקרוא.
את התואר הראשון שלה בביולוגיה סיימה ב-1977 בהצטיינות במכללת אוברלין שבאוהיו, את התואר השני שלה ערכה קורי באוניברסיטת אילינוי, שם גם סיימה בשנת 1984 את הדוקטורט במיקרוביולוגיה. את פוסט הדוקטורט שלה ערכה בבית הספר לרפואה של הרווארד עם חוקר הצמחים פרד אוסבול. בשנת 1988 הצטרפה קורי למכון Salk לחקר הביולוגיה וכיום היא ראש מעבדה משלה.
בשנת 2003 קורי נבחרה למנהיגת המחקר בחקלאות של סיינטיפיק אמריקן. היא חברה באקדמיה הלאומית למדעים בארצות הברית, באקדמיה הלאומית למדעים בגרמניה, באקדמיה האמריקאית לאומנויות ומדעים, ובאגודה האמריקאית לקידום המדע. בנוסף, קורי היא שותפה זרה של האקדמיה הצרפתית למדע, חברה זרה בחברה המלכותית בלונדון, וחברה שותפה בארגון האירופי לביולוגיה מולקולרית (EMBO).
פעילות מחקרית
במהלך המחקר של דוקטור קורי שנערך בבית החולים של מסצ'וסטס נלקחו 100,000 זרעי תודרנית לבנה (Arabidopsis thaliana) שנבחרה להיות צמח מודל. 50,000 זרעים הוטבלו בחומר בשם (EMS) ו-50,000 לא הוטבלו. כל הזרעים נשתלו בחדר מואר למשך יומיים ולאחר מכן הועברו לחדר חשוך למשך שבוע ואז הוצאו. הצמחים שלא הוטבלו ב-EMS גדלו לגובה וללא עלים כמצופה, אך חלק מהצמחים שכן הוטבלו ב-EMS גדלו בצורה נורמלית כמעט לגמרי כאילו נחשפו לאור.
קורי ועמיתיה ראו במחקר שלהם כי התפתחות הצמחים שהוטבלו ב-EMS וצמחו בתנאים חסרי אור נגרמת על ידי מוטציה בגן שנחקר מעט מאוד שהצוות קרא לו de-etiolated 1, או DET1. בסופו של דבר, היא ועמיתיה מצאו כי DET1 מקודד לקולטן שטרם היה ידוע במסלול האיתות הקובע כיצד הצמחים מגיבים לאור.
ב-Salk המשיכה קורי לעבוד על DET1 אבל גם על מוטציה בגן DET2 הקשור. הניסויים שלה עם מוטציה זו הובילו אותה לגילוי כי ההורמונים הצמחיים ברסינוסטרואידים (Brassinosteroids) קשורים לאיתות אור. על אף שהורמונים אלו התגלו בשנות השבעים, תפקידם בצמיחה והתפתחות של צמחים היה לא ברור. עבודתם של קורי והשותפים שלה אישרה כי Brassinosteroids הם סוג ייחודי של הורמונים המסייעים לשלוט בהתפתחות הצמחים המווסתים את האור.
לפני התגלית רוב הקהילה המדעית חשבה שהקולטנים היחידים הקשורים באור שקיימים בצמחים היו פיטוכרומים, סוג של חומר אורגני. ביולוגים רבים העוסקים בצמחים פקפקו בגילויים של קורי והיו ספקנים לגבי קיומו של קולטן אור חדש.
השראה
לדבריה, ההשראה הכי גדולה שלה היא פרנסיס קריק, ביולוג מולקולרי אנגלי שגילה את מבנה ה-DNA. קורי מספרת שהיא אהבה במיוחד את העובדה שהוא כתב לבנו בן ה-10 בפנימייה וסיפר לו שהוא גילה תגלית חשובה מאוד, ואז המשיך לצייר ביד את הסליל של ה-DNA, והסביר לבנו, במילים הפשוטות ביותר, מדוע הגילוי שלו היה כה חשוב.
משפחתה
במהלך הפוסט דוקטורט שלה בהרווארד היא פגשה את סטיבן וורלנד, בעלה לעתיד. הוא סיים את הדוקטורט שלו באוניברסיטת קליפורניה בברקלי, וזמן קצר לאחר מכן עבר לבוסטון על מנת לעשות פוסט דוקטורט בבית הספר לרפואה של הרווארד. השניים התחתנו ב-1987 ועברו לקליפורניה. הזוג אימץ בת ובן.
אינס פלומבו
אינס פלומבו (בספרדית: Inés Palombo; נולדה ב-15 ביולי 1985; רוסריו, ארגנטינה) היא שחקנית, דוגמנית ומאמנת אונטולוגיה ארגנטינאית.
ביוגרפיה
פלומבו החלה את קריירת המשחק ב-2003, בעונה השנייה של הטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה.
ב-2005, פלומבו נטלה חלק בטלנובלה הארגנטינאית "מדיה פלאטה".
פלומבו גילמה מספר תפקידי אורח במספר טלנובלות ארגנטינאיות, וביניהן "פלוריסיינטה", "La niñera", בגרסה הארגנטינאית של "נשואים פלוס", "נשים רוצחות", "Jake & Blake", "אמיצים", "יורשי הנקמה" ו"Babylon".
ב-2006 פלומבו נטלה חלק בטלנובלה הארגנטינאית "Sos mi vida", לצידם של פקונדו ארנה ונטליה אוריירו.
בין 2008–2009 פלומבו נטלה חלק בטלנובלה הארגנטינאית "Atracción x4", לצידם של אליאס וינולס, לואיסנה לופילטו וקמילה בורדונבה.
ב-2012 פלומבו נטלה חלק במיני-סדרה הארגנטינאית "30 días juntos", לצידם של ניקולס פאולס, פרנסיסקו באס ואאוחניה סוארס.
בין השנים 2012–2013, פלומבו נטלה חלק בטלנובלה הארגנטינאית "Mi amor, mi amor", לצדם של חואן מנואל חיל נבארו, ברנדה גנדיני וחסמין סטוארט.
חיים אישיים
מ-2020, פלומבו נמצאת במערכת יחסים עם ניקולס אוגרטה.
ב-10 בינואר 2022 נולד בנם של בני הזוג, פליפה אוגרטה.
טיילר מורטון
טיילר סקוט מורטון (באנגלית: Tyler Scott Morton; נולד ב-31 באוקטובר 2002 בוואלוסי שבאנגליה) הוא כדורגלן אנגלי המשחק בעמדת הקשר בקבוצת בלקברן רוברס.
קריירת מועדונים
מורטון גדל במחלקת הנוער של ליברפול. ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נוריץ' סיטי במסגרת הסיבוב השלישי של גביע הפוטבול ליג. ב-20 בנובמבר הוא ערך את הופעת הבכורה שלו בפרמייר ליג, כשהחליף את טיאגו אלקנטרה בדקה ה-86 בניצחון 0–4 על ארסנל במסגרת המחזור ה-12 לעונת 2021/2022. ב-24 בנובמבר ערך את הופעת הבכורה שלו בליגת האלופות, בניצחון 0–2 על פורטו במסגרת שלב הבתים לעונת 2021/2022.
תוכנית איראן להשמדת ישראל
תוכנית איראן להשמדת ישראל היא תוכנית של שלטון משמרות המהפכה באיראן להשמדת מדינת ישראל.
תוכנית השמדתה של ישראל מבוססת על תוכנית רב-זירתית לפיה איראן תקיף את ישראל בטבעת רקטית באמצעות יכולות שיגור רקטות בידי חמאס והג'האד האסלאמי בעזה, חזבאללה בלבנון, החות'ים בתימן, מליציות פרו-איראניות בסוריה ובעיראק, וכן תוכנית הגרעין האיראנית, ופעולות טרור נגד ישראל על ידי הכוונת ארגוני טרור פלסטינים בשטחי יהודה ושומרון, כל זאת במטרה להביא להשמדתה של מדינת ישראל.
רקע
בשנת 1979 התרחשה באיראן מהפכה שלטונית שהפכה את איראן ממדינה אוטוקרטית, פרו-מערבית, מונרכית, תחת שלטונו של השאה מוחמד רזא שאה פהלווי, לרפובליקה אסלאמית-תיאוקרטית תחת שלטון האייתוללה ח'ומייני. שלטון משמרות המהפכה, השיעי, הוא משטר שעוין את המערב בכלל ואת ישראל בפרט, אותה הוא רואה כנציגת המערב במזרח התיכון.
איראן היא המדינה היחידה שלה נציגות באו"ם, שמצהירה על כוונתה להשמיד מדינה אחרת.
הצהרות הממשל האיראני להשמדת ישראל
ממשל האייתולות קרא מספר רב של פעמים באופן פומבי להשמדת מדינת ישראל. בין הפעמים הבולטות ניתן למנות מספר מקרים:
תוכנית הגרעין
כבר בראשית המאה העשרים ואחת החלו להגיע ידיעות על כך שאיראן שואפת לפתח יכולות גרעיניות לשימוש צבאי. באוגוסט 2002 חשפה קבוצת אופוזיציה איראנית מידע על כורים גרעיניים חשאיים בנתנז ובאראק שאיראן לא הכריזה עליהם. אף על פי שהיה מדובר בהפרת ההסכם בין איראן לסבא"א ליישום האמנה למניעת הפצת נשק גרעיני שאיראן חתומה עליה, הסוגיה לא הופנתה למועצת הביטחון של האו"ם כמקובל, עקב התנגדותן של רוסיה וסין. בדצמבר 2006, במרץ 2007 במרץ 2008 התקבלו מספר החלטות במועצת הביטחון של האו"ם על "סנקציות מרוככות", וזאת לאור סירובה של איראן לחדול מהעשרת אורניום. במקביל גברה ההתנגדות לתוכנית הגרעין האיראנית שלבשה צורות שונות. בכירי המשטר האיראני טוענים כי מטרת תוכנית הגרעין היא הפקת אנרגיה בלבד, אך מנהיגי אירופה, ארצות הברית וישראל הביעו ביטחון כי איראן חותרת לפצצה גרעינית.
כוח קודס
לאחר המהפכה האיסלאמית באיראן הקימו משמרות המהפכה את כוח קודס, שמורכב מכוחות מיוחדים האחראיים בין השאר למבצעים החשאיים מחוץ לגבולות איראן. אחד מתפקידיו המרכזיים של הכוח הוא הענקת סיוע לחזבאללה, חמאס והג'יהאד האיסלאמי במאבקם בישראל. סיוע זה מתבצע באמצעות מתן מענקים כספיים או סיוע כלכלי אחר, הכוונה מקצועית, אספקת כלי נשק, תחמושת ואמצעי לחימה, והעברת אימונים.
חמאס וגא"פ ברצועת עזה
מאז שנת 2001, וביתר שאת לאחר יציאת צה"ל מרצועת עזה במסגרת תוכנית ההתנתקות, החלו ארגוני טרור פלסטינים לירות ארטילריה רקטית (ירי תלול מסלול) לעבר יישובים וערים בישראל. ההתקפות מופנות בדרך כלל למחוז הדרום ולישובי עוטף עזה. כתוצאה מההתקפות נהרגו עשרות אזרחים ונפצעו עוד כאלפיים ישראלים. כמו כן רבים מתושבי הדרום חוו טראומה פסיכולוגית ושיבוש שגרת חיי היום-יום. מחקרים רפואיים שנערכו בשדרות, העיר הקרובה ביותר לרצועת עזה, ובכך המותקפת ביותר על ידי רקטות, תיעדו שכיחות הפרעות פוסט-טראומטית בקרב 50% מילדי שדרות, כמו כן תועד גם שיעור גבוה של דיכאון ואף הפלות.
איראן מעודדת ומלווה את ירי הרקטות הן במימון כספי והברחת רקטות, והן בהכוונה, אימון ותדרוך.
חזבאללה בלבנון
איראן מחמשת, מאמנת ומפעילה את פעילי ארגון הטרור חזבאללה, על מנת להכשירם ללחימה נגד ישראל. על מנת לבלום איום זה ביצעה ישראל סדרה של תקיפות אוויריות בדמשק נגד משלוחי נשק מאיראן שיועדו לחזבאללה, בליל 3 ו-5 במאי 2013. ב-18 בינואר 2015 יוחסו לישראל סיכול ממוקד ותקיפת כלי רכב בירי טילים מהאוויר בגבול ישראל-סוריה סמוך לרמת הגולן. התקיפה סיכלה בהצלחה את כוונת איראן וחזבאללה להקים תשתית טרור נגד ישראל בגבול סוריה.
מליציות פרו-איראניות בסוריה
דרך נוספת של איראן להדק חגורה רקטית סביב ישראל היא חימוש מליציות פרו-איראניות בסוריה בטילים ורקטות שאותן הם מתכוונים לירות לעבר ישראל בעת לחימה. כנגד זאת ישראל פתחה במערכה בין המלחמות (מב"ם), בה היא מבצעת מכלול פעולות חשאיות בחתימה נמוכה, ובהן סיכולים ממוקדים, תקיפות אוויריות של חיל האוויר הישראלי, לוחמת סייבר ופעולות של יחידות מיוחדות ולוחמי המוסד.
החות'ים בתימן
איראן פועלת להכניס גם את החות'ים בתימן לתבנית האיומים על ישראל. בריאיון ששודר ב-2019 טען שר ההגנה החות'י מוחמד נאסר אל-עטאפי כי כוחותיו מחזיקים בבנק של מטרות צבאיות ישראליות, ואמר כי "אנו לא נהסס להכות (בישראל) כל אימת שההנהגה תחליט על כך".
פלסטינים ביהודה ושומרון
בין שלל דרכיה של איראן להדק את האיום הביטחוני על ישראל, היא מעודדת את ארגוני הטרור הפועלים בשטחי יהודה ושומרון, כמו חמאס וגא"פ, להוציא פיגועים בשטחי יו"ש ומחוצה להם, וכן מנסה לגייס פלסטינים לשם איסוף מודיעין על צה"ל, לשם הברחת אמל"ח ולשם ביצועי פיגועי טרור.
מימון זרועותיו של משטר האייתולות במזרח התיכון
לפי מזכירות המדינה האמריקאית, בין השנים 2020–2012 איראן השקיעה כ־16 מיליארד דולר בהישרדות משטרו של בשאר אסד בסוריה, כולל מימון המיליציות שהיא מפעילה שם, בעיראק ובחות'ים בתימן. התמיכה השנתית בחזבאללה עומדת על כ־700 מיליון דולר, ובג'יהאד האסלאמי, בחמאס ובחזית העממית עומד על כ־100 מיליון דולר.
בינואר 2019 חשף שגריר ישראל באו"ם דני דנון, בפני חברות מועצת הביטחון של האו"ם כי איראן מנסה לפעול נגד ישראל מתוך שטחי יהודה ושומרון. עוד חשף כי תקציבה השנתי המוקדש להפעלת רשת טרור במזרח התיכון עומד על שבעה מיליארד דולר.
היערכות ישראל לתוכניתה של איראן להשמדתה
בעוד שתוכנית איראן היא תוכנית שטרם הגיעה לסיומה, מקורות זרים טוענים שישראל כבר ערוכה למלחמת מנע באיראן, והשקיעה בכך מיליארדי שקלים. ההיערכות כוללת: בטקס שנערך בקריה למחקר גרעיני - נגב באוגוסט 2018 אמר ראש ממשלת ישראל, בנימין נתניהו: "אויבינו יודעים היטב מה ישראל מסוגלת לעשות, הם מכירים את המדיניות שלנו. מי שמנסה לפגוע בנו - אנו פוגעים בו. מי שמאיים עלינו בכליה, מעמיד עצמו בסכנה דומה, ובכל מקרה הוא לא ישיג את מטרתו". שר החוץ האיראני, מוחמד ג'וואד זריף, הגיב לדברים אלה בציוץ בטוויטר שבו אמר: "איראן, מדינה ללא נשק גרעיני, מאוימת בהשמדה אטומית בידי מחרחר מלחמה הניצב במפעל לנשק גרעיני".
Amnesia
Amnesia (בעברית: אמנזיה) הוא שיר שהוקלט על ידי הזמרת רומנייה רוקסן. השיר יצג את רומניה באירוויזיון 2021.
רקע
ב-11 בפברואר 2020, רשות השידור הרומנית (TVR) הכריזה כי רוקסן נבחרה לייצג את רומניה באירוויזיון 2020 עם השיר "Alcohol You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-31 במרץ 2021, רשות השידור הרומנית אישרה כי רוקסן תמשיך לייצג את רומניה גם באירוויזיון 2021.
באירוויזיון
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי רומניה תופיע במחצית השנייה של חצי הגמר הראשון של התחרות. ב-18 במאי 2021, רוקסן ביצעה את השיר בחצי הגמר הראשון של התחרות וכשלה בניסיון להעפיל לגמר.
ג'יימס גאן
ג'יימס פרנסיס גאן ג'וניור (באנגלית: James Francis Gunn Jr.; נולד ב-5 באוגוסט 1966) הוא במאי קולנוע, מפיק, תסריטאי ומוזיקאי אמריקאי, המשמש מאז דצמבר 2022 כמנכ"ל אולפני DC.
הוא החל את הקריירה שלו כבמאי בסרט האימה הקומי "חלקלק" (2006) ועבר לעולם גיבורי-העל עם הסרטים "סופר" (2010), טרילוגיית שומרי הגלקסיה (שומרי הגלקסיה, שומרי הגלקסיה: חלק 2 ושומרי הגלקסיה: חלק 3, כמו גם בספיישל חג המולד על דמותם). הוא עבד גם עבור DC קומיקס על הסרט "יחידת המתאבדים" (2021) וסדרת הטלוויזיה "פיסמייקר" ובאוקטובר 2022 מונה לעמוד בראש DC Studios לצד המפיק פיטר ספרן.
פרויקטים אחרים שלו כוללים את עבודתו על האתחול (2004) בבימויו של זאק סניידר, לסרטו של ג'ורג' רומרו, שחר המתים משנת 1978, כתיבת התסריט לסרטים "סקובי דו" (2002) והמשכו "סקובי-דו 2: חופשי חופשי" (2004), והפקת סרט האימה-גיבורי העל ברייטברן (2019).
ביוגרפיה
ג'יימס פרנסיס גאן ג'וניור נולד בסנט לואיס, מיזורי שבארצות הברית, בנם הבכור של לאוטה וג'יימס פ'. אחיהם הגדול של שני השחקנים שון גאן ומאט גאן והתסריטאי בריאן גאן, איש העסקים פטריק גאן ובת' גאן. שם משפחתם הוא למעשה קיצור לשם האירי "מקגילגאן" (MacGilgunn). את ילדותו בילה בין סיינט לואיס למנצ'סטר, מיזורי, והתחנכותו, כמו כל אחיו שבאו אחריו, הייתה בבית הספר והתיכון הישועי של סנט לואיס. סיפר על עצמו שהוא "ממוצא יהודי חלקי", אך אף על פי כן גדל כקתולי.
כבר בילדותו, גילה חיבה רבה לקולנוע, בפרט לז'אנר המדע בדיוני ואימה. הוא אהב סרטים דוגמת "ליל המתים החיים" ו"יום שישי ה-13", קרא בקביעות את מגזין החובבים "Fangoria" וארגן הקרנות מיוחדות כמו של "שחר המתים", ובהתבגרותו צילם ביחד עם אחיו ביער סמוך לביתם סרטי זומבים במסרטה על סרט צילום 8 מ"מ. כשגדל, החל ללמוד באוניברסיטת סנט לואיס ושם סיים כבוגר באמנות. בזמן לימודיו שם, הוא יצר קריקטורות פוליטיות עבור שבועון הסטודנטים. לאחר לימודיו בסנט לואיס עבר לזמן קצר ללימודי קולנוע באוניברסיטת LMU שבלוס אנג'לס, אך עזב לפני סיום הלימודים. לאחר מכן, למד תואר שני באמנויות מאוניברסיטת קולומביה.
מוזיקה
ב-1989, גאן הקים עם חבריו להקת גל חדש של רוק אלטרנטיבי ורוק גותי, "The Icons", בה שימש כסולן. הלהקה זכתה להצלחה מקומית עם אלבומם "Mom, We Like It Here on Earth", ושיריהם "Sunday" ו-"Walking Naked" נכללו בסרט "רומיאו ויוליה". הלהקה התפרקה באמצע שנות ה-90.
קולנוע וטלוויזיה
גאן החל את הקריירה הקולנועית שלו ב-1995. הוא כתב את התסריט של "טרומיאו ויוליה" עבור "טרומה", כשהבמאי לויד קאופמן שימש עבורו כמנטור ולימד אותו את מרבית ידעו. הוא המשיך לעבוד ב"טרומה", וביצע שם פרויקטים רבים - יצר, כתב וביים עבור "BBC" את סדרת הטלוויזיה "The Tromaville Cafe" ששודרה בין 1997 ל-2000, כתב את הסרט "The Specials" מ-2000 וכתב את "לולי לאב" מ-2004 בו גם כיכב לצד אשתו דאז ג'נה פישר.
עבודתו המשמעותית הראשונה הייתה ב-2002, אז נשכר לכתוב את התסריט של "סקובי-דו". אחר כך, ב-2004, כתב גם את התסריט לסרט המשך, "סקובי-דו 2: חופשי חופשי". עוד באותה השנה, הוא כתב את התסריט לרימייק "שחר המתים". שנתיים אחר כך, ב-2006, הוא כתב, הפיק וביים את "חלקלק". שנים אחר כך, ב-2010, הוא כתב וביים את "סופר". בנוסף, בין 2008 ל-2009 היה אחראי לסדרת הרשת "פורנו PG של ג'יימס גאן" באתר האינטרנט "Spike". בנוסף, ב-2013 הוא היה חלק מהצוות הרב של "סרט 43". עוד על כל אלו, ב-2016 הוא כתב והפיק את "הניסוי של בלקו".
בספטמבר 2012, גאן נשכר על ידי אולפני מארוול לסרט גיבורי-העל עתיר התקציב ביקום הקולנועי של מארוול "שומרי הגלקסיה", על מנת לשכתב את התסריט המקורי ולשמש כבמאי. הסרט יצא לאקרנים ב-1 באוגוסט 2014, וזכה להצלחה רבה - הכנסותיו נעמדו על $773,328,629 וממוצע הביקורות החיוביות היה כ-90%. בעקבות כך, הוא נשכר לכתוב ולביים סרט המשך. "שומרי הגלקסיה: חלק 2" יצא לאקרנים ב-5 במאי 2017, וזכה להצלחה דומה - הכנסותיו נעמדו על $861,333,957 וממוצע הביקורות היה כ-81%.
ביולי 2018 אולפני דיסני פיטרו את גאן בעקבות ציוצים לא הולמים שפרסם בטוויטר כעשר שנים לפני כן, ובהם בדיחות על אונס ופדופיליה.בעקבות כך, הסרט "שומרי הגלקסיה: חלק 3" נדחה לתאריך לא ידוע.
באוקטובר 2018 נודע כי האחים וורנר שכרו את גאן כתסריטאי והבמאי לסרט ההמשך של יחידת המתאבדים. במרץ 2019, פורסם כי דיסני ואולפני מארוול החזירו את גאן כבמאי "שומרי הגלקסיה: חלק 3". בשנת 2020 החל לפתח, לכתוב ולביים את סדרת הטלוויזיה "פיסמייקר" לשירות של HBO Max, המבוססת על הדמות מבית DC Comics באותו שם. זהו ספין אוף לסרט "יחידת המתאבדים 2". הסדרה תשודר במהלך 2021.
בעקבות הצלחתם היחסית של "יחידת המתאבדים" ו"פיסמייקר" מונה באוקטובר 2022 לעמוד בראש DC Studios, לצד פיטר ספרן.
חיים אישיים
ב-7 באוקטובר 2000, נישא לשחקנית ג'נה פישר, אותה הכיר בסוף שנות ה-90 דרך אחיו שון גאן. לאחר שבע שנות נישואים, השניים הודיעו על פרידתם בהצהרה משותפת ב-5 בספטמבר 2007, והם התגרשו כשנה לאחר מכן ונשארו חברים טובים. החל מ-2015, הוא בזוגיות עם השחקנית ג'ניפר הולנד.
ב־19 בפברואר 2022, הודיע על אירוסיו עם השחקנית ג'ניפר הולנד דרך הרשת החברתית- אינסטגרם.
On the Ground
On the Ground (בעברית: על הקרקע) הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-. השיר יצא לאור ב-12 במרץ 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.
השיר הגיע למקום הראשון במצעד הבילבורד גלובל 200.
רקע וכתיבה
השיר נכתב על ידי איימי אלן, ג'ון בליון, יורגן אודגארד, ראול קובינה, טדי פארק ורוזה והופק על ידי ג'ון בליון, אוג'יבולטה, אודגארד, טדי ו-24. "On the Ground" קבע שני שיאי גינס; "האמנ/ית הראשונ/ה שהגיע/ה למקום הראשון במצעד בילבורד העולמי כסולנ/ית וכחלק מלהקה" ו"הקליפ הנצפה ביותר ב-24 שעות של אמן קיי-פופ (סולו)".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.
וידאו קליפ
הווידאו קליפ הרשמי של השיר פורסם ב-12 במרץ 2021 והועלה לערוץ היוטיוב הרשמי של בלאקפינק. הקליפ מתחיל בכוכב שביט שנראה מהשמיים. בהמשך, מוצגת רוזה כשהיא יושבת בחדר שינה, כאשר נברשת נופלת מהתקרה. בסצנה הבאה מוצגת רוזה כשהיא עוזבת תיאטרון לבושה בבגד גוף שחור.
קלמנט לזלי סמית'
בריגדיר גנרל קלמנט לזלי סמית' (באנגלית: Clement Leslie Smith; 17 בינואר 1878 - 14 בדצמבר 1927) היה קצין בכיר בצבא בריטניה. השתתף במלחמת הבורים, במערכה בסומלילנד הבריטית ובמלחמת העולם הראשונה, כמפקד קורפוס הגמלים הקיסרי במרד הסנוסים ובמערכה על סיני וארץ ישראל. הוענק לו אות צלב ויקטוריה על פינוי פצועים תחת אש במערכה בסומלילנד.
קריירה צבאית
סמית' התגייס לצבא בריטניה במאי 1900 והוצב כלוטננט משנה ב"רגימנט הרגלים של הדוכס מקורנוול".
ב-1903 יצא עם הרגימנט למערכה בסומלילנד הבריטית שם נלחמה בריטניה כנגד שבטים מוסלמים בהנהגתו של מוחמד עבדאללה חסאן כדי לשמר את אחיזתה במדינה. בינואר 1904 השתתף סמית' בקרב שהתחולל במזרח סומלילנד ובמהלך קרב זה נקלע לאש אויב שניתכה על בית חולים צבאי. סמית' וקצין רפואה פעלו לחלץ עוזר רפואי שנקלע לאש האויב אולם על אף המאמצים העוזר הרפואי נהרג. לאחר מכן פעל סמית' על מנת לחלץ את קצין הרפואה אולם הוא נפצע אנוש מהירי וסמית' נשאר לידו עד שנפח נשמתו תוך שהוא הודף את הכוחות התוקפים בעזרת אקדחו. על אומץ ליבו בקרב זה זכה סמית' בצלב ויקטוריה.
ב-1915, לאחר פרוץ מלחמת העולם הראשונה הועלה סמית' לדרגת קפטן וחזר לשרת במצרים. בינואר 1916 הועלה לדרגת מייג'ור ובאפריל אותה שנה הועלה לדרגת לוטננט קולונל (כבוד).
בדצמבר 1916 הועלה סמית' לדרגת בריגדיר גנרל ומונה, במצרים, למפקדו של קורפוס הגמלים הקיסרי. בריגדה זו הוקמה על בסיס פלוגות רגלים רכובים על גבי גמלים שפעלו במצרים ובסיני החל מינואר אותה שנה לאחר שפונו ממערכת גליפולי. היקף הכוח שעמד לרשותו של סמית' עם סיום בניית הדיוויזיה היה כ-4,150 חיילים וכ-4,800 גמלים שנחלקו ל-4 בטליונים, יחידות מקלעים ותותחי שדה ויחידות לוגיסטיות.
בראש הבריגדה נלחם סמית' במרד הסנוסים בתחילת 1917 וכן בקרבות רבים במהלך המערכה על סיני וארץ ישראל וביניהם:
ביוני 1918, עם התקדמות הכוחות הבריטים למרכז וצפון הארץ החליט הפיקוד הבריטי שיחידת גמלים אינה מתאימה לתוואי השטח ההרריים והוחלט לפרק את הבריגדה. במסגרת תהליך זה צומצמה היחידה ונשארו בה רק החיילים האנגלים וכן הוחלף סמית' על ידי בריגדיר גנרל קלוד סטיוארט רום (Claude Stuart Rome).
לאחר המלחמה שירת בבריגדת הרגלים ה-24 ובדיוויזיה העשירית עד סיום שירותו.
לאחר השירות הצבאי
לאחר סיום שירותו הצבאי עבר סמית' לאיטליה שם נפטר ב-1927 בעיירה אלאסיו שבצפון איטליה. צלב ויקטוריה בו זכה שמור במוזיאון של "רגימנט הרגלים של הדוכס מקורנוול" שהוקם ב-1924 בעיר בודמין שבקורנוול.
ירוחם כהן
ירוחם כהן (20 במאי 1916 - 12 באוגוסט 1991) היה מראשוני הפלמ"ח, המפקד הראשון של המחלקה הערבית, קצין מודיעין ודיפלומט ישראלי.
נעוריו
ירוחם כהן נולד בשנת תרע"ו (1916) בתל אביב לאהרון ואורה, יוצאי תימן, במשפחה בת חמישה ילדים. אביו, אהרון כהן, היה שמש הגימנסיה הרצליה; בית המשפחה עמד בחצר הבניין, וכהן למד בגימנסיה. בשנת 1932, בגיל 16, הצטרף לארגון ב' שפרש ב-1931 מן ההגנה, ולימים הפך לאצ"ל.
ב-"הגנה" ובפלמ"ח
עם פרוץ המאורעות בשנת 1936 השתתף כהן בהגנת שכונת ברנר בתל אביב. בקיץ 1936 עבר קורס מפקדי קבוצות בקריית אריה, ואחריו עסק בהדרכה בכרם התימנים. עם הפילוג הראשון באצ"ל, ב-1937, חזרו להגנה כמחצית מאנשיו, ועימם כהן. בתחילת 1938 התגייס כהן לנוטרות. הוא שרת בכפר תבור, במושבה מגדל ובסג'רה, השתתף באבטחת צינור הנפט תחת פיקודו של וינגייט, והצטרף למשמר הנע שאבטח את הדרך מעפולה לטבריה. בתקופה זו הכיר את יגאל אלון.
באביב 1940 השתחרר כהן וחזר לתל אביב. באוגוסט 1940 יצא לקורס חבלה וצליפה, בהדרכת קצין בריטי, ביערות הכרמל. כהן הצטרף לפלמ"ח עם הקמתו בשנת 1941. הוא נמנה עם ראשוני המחלקה הסורית, פעל בסוריה ובלבנון, ועסק בגיוס אנשים נוספים להרחבת המחלקה. במאי 1943 הוטל על כהן להקים את המחלקה הערבית בפלמ"ח. הוא פיקד על המחלקה עד 1945. במהלך התארגנותה, יצא לקורס מפקדי מחלקות בפיקודו של משה כרמל. במאי 1945 יצא כהן להכין נוער יהודי בסוריה ובלבנון להגנה עצמית, ועסק גם בארגון עליה בלתי חוקית לארץ. במהלך שליחות זו נעצר בלבנון ונשפט לחודשיים מאסר, אך הוברח מן הכלא. באוקטובר 1946 חזר כהן לארץ, ופיקד על מחלקת המודיעין שהוקמה אז במטה הפלמ"ח. במסגרת זו ביצע סיורים רבים לאיסוף מודיעין ולהכנת תיקי כפרים.
במלחמת העצמאות
בדצמבר 1947 נשלח כהן לביירות כדי לבדוק אפשרויות לשתילת מסתערבים. באמצע ינואר התפרסמה ידיעה על נוכחותו בעיר בעיתון "אל יום". כהן הצליח לברוח לארץ.
באוקטובר 1948 עבר כהן למפקדת חזית הדרום, כשלישו של מפקד החזית, אלוף יגאל אלון.
כהן היה קצין הקישור אל הכוחות המצריים הנצורים בכיס פלוג'ה, ונפגש מספר פעמים עם גמאל עבד אל נאצר, לימים נשיא מצרים, שנמנה עם הנצורים. במרץ 1949 יצא לשליחות הסברה בארצות הברית.
בשנות המדינה
ביוני 1949 צורף כהן לוועדת שביתת הנשק ישראל-מצרים. ב-1951, אחרי שסיים קורס מג"דים, השתחרר מצה"ל, ולמד בחוגים למדע המזרח ומדעי המדינה באוניברסיטה העברית בירושלים. מדצמבר 1954 עד ספטמבר 1956 היה כתב לעניינים ערביים בעיתון "למרחב". בהמשך יצא ללימודים מתקדמים באוניברסיטת אוקספורד באנגליה, ועם סיומם הצטרף למשרד החוץ.
בשנים 1958–1960 היה כהן נציג ישראל בניגריה, ובשנים 1960–1962, שגריר ישראל בליבריה. אחרי שחזר משליחות זו עסק בכתיבה ובמחקר, ופרסם שלושה ספרים. בשנותיו האחרונות התגורר בסביון.
בחודש פברואר 1991, בימי מלחמת המפרץ בה נורו טילים מעיראק על ישראל, לקה ירוחם באירוע מוחי בעת נפילת טיל ואושפז בבית חולים. הוא לא התאושש ואחרי כחצי שנה, בב' באלול תשנ"א, נפטר בבית החולים ע"ש שיבא תל השומר ונטמן בבית העלמין בסביון. הותיר אחריו את רעייתו, דינורה, שני ילדים רונית ואהרון צבי ונכדים.
Somebody to You
Somebody to You (בעברית: מישהו בשבילך) הוא שיר של להקת הפופ הבריטית The Vamps. גרסה בהשתתפות הזמרת האמריקאית דמי לובאטו יצאה לאור בבריטניה ב-18 במאי 2014 כסינגל הרביעי מאלבום הבכורה שלהם, Meet the Vamps. השיר הגיע למקום הרביעי במצעד הסינגלים הבריטי, והפך לסינגל הרביעי ברציפות של הלהקה שהגיע לחמשת הגדולים בבריטניה. השיר הגיע גם למקום 14 באוסטרליה, הסינגל המצליח ביותר שלהם עד כה במדינה.
השיר שוחרר כסינגל הרשמי הראשון של הלהקה בארצות הברית, לצד המיני-אלבום הראשון שלהם Somebody to You, שיצא לאור ב-4 באוגוסט 2014, אך לא הצליח להיכנס למצעד הבילבורד הוט 100. עם זאת, המיני אלבום הגיע למקום העשירי בבילבורד 200.
וידאו קליפ
הקליפ הרשמי הועלה ליוטיוב ב-9 ביוני 2014. הקליפ בוים על ידי אמיל נאוה וצולם במאליבו, קליפורניה. הקליפ עוסק בנערה צעירה (אותה מגלמת לורה מרנו) שמבלה עם חבריה בקיץ עד להצטרפותם של חברי הלהקה, וסולן הלהקה שלהם (בראדלי סימפסון) מתאהב בה. דמי לובאטו מופיעה כאמנית אורחת בקליפ.
הופעות חיות
הלהקה ולובאטו ביצעו לראשונה את השיר בשידור חי בתוכנית המופע של אלן דג'נרס, ב-10 בנובמבר 2014.
חוק אימוץ ילדים
חוק אימוץ ילדים, תשמ"א-1981 הוא חוק שמטרתו להסדיר את התנאים שבהם ניתן אישור לאימוץ, תוך התמודדות עם היבטים כגון צו אימוץ, כשירות המאמץ, תקופת מבחן, הסכמות הורים, מסירת ילד, ובמקרים חריגים גם ביטול צו אימוץ. החוק החליף את "חוק אימוץ ילדים תש"ך-1960".